**HARMONOGRAM CVIČENÍ A PODMIENKY HODNOTENIA**

**PRE DENNÝCH ŠTUDENTOV KRIMINOLÓGIE**

**1. roč. denného Mgr. štúdia**

Vážení **denní študenti**, **aktuálny harmonogram tém** **cvičení z Kriminológie**, ktoré postupne spracujete a budete prednášať vo forme prezentácií, je **pre zimný semester akademického roka 2024/2025** nasledovný:

1. 16. 10. 2024 - ***Majetková*** ***kriminalita***– pojem a zaradenie v Trestnom zákone, príčiny, osobitosti a zaujímavosti, fenomenológia v rokoch 1989-2023 (resp. dlhodobé vývojové trendy min. v r. 2013-2023), podiel na celkovej kriminalite, objasnenosť, kriminálna geografia, profil páchateľov a obetí, prevencia, ukladané tresty a alternatívne spôsoby skončenia trestných konaní, prípadové štúdie zo súdnej aplikačnej praxe alebo rozbor konkrétnych zaujímavých či známych prípadov.
2. 23. 10. 2024 – ***Ekonomická kriminalita*** – pojem a zaradenie v Trestnom zákone, príčiny, osobitosti a zaujímavosti, fenomenológia v rokoch 1989-2023 (resp. dlhodobé vývojové trendy min. v r. 2013-2023), podiel na celkovej kriminalite, objasnenosť, kriminálna geografia, profil páchateľov a obetí, prevencia, ukladané tresty a alternatívne spôsoby skončenia trestných konaní, prípadové štúdie zo súdnej aplikačnej praxe alebo rozbor konkrétnych zaujímavých či známych prípadov.
3. 23. 10. 2024 – ***Kriminalita právnických osôb –*** pojem a právne vymedzenie v TZ a v zákone č. 91/2016 Z. z. o trestnej zodpovednosti PO, najčastejšie kriminálne aktivity PO, príčiny a osobitosti, trestná politika v SR voči PO, prípadové štúdie zo súdnej aplikačnej praxe alebo rozbor konkrétnych zaujímavých či známych prípadov.
4. 30. 10. 2024 – ***Násilná kriminalita***– pojem a zaradenie v Trestnom zákone, príčiny, osobitosti a zaujímavosti, fenomenológia v rokoch 1989-2023 (resp. dlhodobé vývojové trendy min. v r. 2013-2023), podiel na celkovej kriminalite, objasnenosť, kriminálna geografia, profil páchateľov a obetí, prevencia, ukladané tresty a alternatívne spôsoby skončenia trestných konaní, prípadové štúdie zo súdnej aplikačnej praxe alebo rozbor konkrétnych zaujímavých či známych prípadov.
5. 6. 11. 2024 – ***Mravnostná kriminalita***– pojem a zaradenie v Trestnom zákone, príčiny, osobitosti a zaujímavosti, fenomenológia v rokoch 1989-2023 (resp. dlhodobé vývojové trendy min. v r. 2013-2023), podiel na celkovej kriminalite, objasnenosť, kriminálna geografia, profil páchateľov a obetí, prevencia, ukladané tresty a alternatívne spôsoby skončenia trestných konaní, prípadové štúdie zo súdnej aplikačnej praxe alebo rozbor konkrétnych zaujímavých či známych prípadov.
6. 13. 11. 2024 – ***Drogová kriminalita***– pojem a zaradenie v Trestnom zákone, príčiny, osobitosti a zaujímavosti, fenomenológia v rokoch 1989-2023 (resp. dlhodobé vývojové trendy min. v r. 2013-2023), kriminálna geografia, podiel na celkovej kriminalite, objasnenosť, profil páchateľov a obetí, prevencia, ukladané tresty, a alternatívne spôsoby skončenia trestných konaní, prípadové štúdie zo súdnej aplikačnej praxe alebo rozbor konkrétnych zaujímavých či známych prípadov.
7. 20. 11. 2024 – ***Počítačová kriminalita*** – pojem a zaradenie v Trestnom zákone, príčiny, osobitosti a zaujímavosti, fenomenológia aspoň niektorých foriem počítačovej kriminality, profil páchateľov a obetí, prevencia, prípadové štúdie zo súdnej aplikačnej praxe alebo rozbor konkrétnych zaujímavých či známych prípadov.
8. 27. 11. 2024 – ***Kriminalita mládeže*** – pojem a zaradenie v Trestnom zákone, príčiny, osobitosti a zaujímavosti, fenomenológia v rokoch 1989-2023 (resp. dlhodobé vývojové trendy min. v r. 2013-2023), podiel na celkovej kriminalite, objasnenosť, kriminálna geografia, profil páchateľov a obetí, prevencia, ukladané tresty a alternatívne spôsoby skončenia trestných konaní, prípadové štúdie zo súdnej aplikačnej praxe alebo rozbor konkrétnych zaujímavých či známych prípadov.
9. 4. 12. 2024 – ***Masmédia a kriminalita, hate crimes, divácke násilie*** – pojem a vplyv médií a internetu na kriminalitu, trestná činnosť z nenávisti, športové a kultúrne podujatia a kriminalita, vývojové trendy, páchatelia a obete, prevencia a represia, prípadové štúdie zo súdnej aplikačnej praxe alebo rozbor konkrétnych zaujímavých či známych prípadov.
10. 11. 12. 2024 – ***Organizovaná kriminalita*** – pojem a kategórie kriminálnych aktivít podsvetia, vymedzenie v TZ, príčiny predmetnej kriminality, orgány boja proti tomuto druhu kriminality v SR, osobitosti slovenskej a medzinárodnej scény, prípadové štúdie zo súdnej aplikačnej praxe alebo rozbor konkrétnych zaujímavých či známych prípadov.

Vzhľadom na to, že dňa 25. 9. 2024 budem pracovne odcestovaný na československom stretnutí katedier trestného práva, tento deň prednáška ani cvičenia nebudú. Na základe rektorského voľna nám rovnako odpadá výučba dňa 2. 10. 2024. Stretneme sa tak na prednáške a cvičení až 9. 10. 2024, kde sa budú s dennými študentmi „dohadovať“ predmetné témy prezentácií, pričom sa vytvoria skupiny po cca. 2 študentoch na tému. Poprosím Vás potom vypracovať si jednotlivé **prezentácie na určenú tému na daný dátum v rozsahu max. 60 minút.** Ku každej téme máte vyššie uvedené akési optimum, ktoré by bolo dobré spracovať (samozrejme nebude to možné pri každej téme vždy rovnako). **Každý jeden študent bude individuálne ohodnotený za ním spracovanú a prezentovanú časť počtom bodov od 1 do 5, ktoré sa započítavajú do záverečného hodnotenia z predmetu.** Vašim zodpovedným a proaktívnym prístupom tak môžete už počas semestra položiť dobré základy pre úspešné absolvovanie predmetu a potom sa menej stresovať počas skúškového obdobia.

 Rád by som Vás preto poprosil, pracujte dôsledne s Trestným zákonom, rozoberajte aspoň tie najdôležitejšie trestné činy z predmetnej oblasti a ich špecifiká, a pracujte dôsledne aj so štatistikami, pri ktorých uvádzajte vždy aj zdroje (linky na údaje ako aj literatúru pripájam nižšie). Čo od Vás okrem toho očakávam je, aby sme videli komplexne jednotlivé vývojové trendy kriminalít z dlhodobého hľadiska - t.j. stav, vývoj a dynamiku počtu spáchaných a odhalených trestných činov (cez štatistiky MV SR, GP SR, MS SR), počet stíhaných páchateľov a odsúdených, pričom netreba nutne každý rok, ale aby nám bol jasný celkový vývoj danej kriminality, aby sme chápali ich príčiny a osobitosti, poznali potenciálne najviac ohrozené skupiny obyvateľov pri tej-ktorej trestnej činnosti, vedeli charakterizovať typických páchateľov (poznali ich vekové zloženie, pohlavie, sociálny status, psychologický profil, ak je to možné), kriminálnu geografiu, podiel danej kriminality na celkovej kriminalite, poznali objasnenosť, vedeli identifikovať najčastejšie ukladané tresty či alternatívne spôsoby skončenia trestných konaní v danej oblasti (ak je to možné z dostupných dát), a napokon poznali aj možnosti prevencie či represie. Okrem toho by bolo veľmi prínosné, ak by ste vždy ku každej téme vybrali a rozobrali nejaké zaujímavé judikáty zo súdnej praxe, aby sme videli aj prepojenie teórie s praxou. Alternatívne môžete spracovať aj niektoré mediálne známe prípady, na ktorých môžete potom naozaj pútavo prezentovať špecifiká tej-ktorej kriminality.

Ide o to, aby ste na Vami vybratých témach prezentácií viditeľne „zamakali“, nielen vytiahli veci z učebnice a stiahli nejaké grafy z netu... Robíte to v prvom rade pre seba samých, zdokonaľujete tým predovšetkým seba a svoje schopnosti pracovať s odbornou literatúrou a nadobudnuté vedomosti potom aj prezentovať pred verejnosťou. No a následne kvalitnou prezentáciou pomáhate aj ostatným vo Vašej skupine. Dajte si preto na Vašich prezentáciách, prosím, záležať! Ďakujem! 😊

**Predmet bude u denných študentov ohodnotený nasledovne:**

1. Kvalita spracovania **prezentácie počas semestra**: **1-5 bodov** (t.j. 30% z celkového hodnotenia, pričom prezentácia je nevyhnutná k pripusteniu ku skúške), a
2. **Záverečný písomný test počas skúškového obdobia** (termíny budú zverejnené v MAISe najneskôr do 13. 11. 2024): **0-10 bodov** (70% z celkového hodnotenia). Test bude mať 10 otázok, každá tri odpovede, z ktorých bude len jedna správna. Podkladom ku skúške budú prednášky a prezentácie vyučujúceho a prezentácie študentov z vyššie uvedených tém, ktoré budú priebežne zverejňované v Moodli.

**Denný študent tak bude môcť získať maximálne 15 bodov. Stupnica bude nasledovná:**

A: 15-14 bodov;

B: 13-12 bodov;

C: 11 bodov;

D: 10 bodov;

E: 9 bodov;

Fx: 8-0 bodov.

Pokiaľ ide o **literatúru, ktorú Vám odporúčam použiť** (je dostupná aj v našej fakultnej knižnici alebo je možnosť si tituly bežne aj zakúpiť v prípade záujmu), ide o nasledovné knihy:

* DIANIŠKA, G. – STRÉMY, T. – VRÁBLOVÁ, M. a kol.: *Kriminológia.* 3. vydanie. Plzeň: Vydavatelství Aleš Čeněk, 2016, 405 s. ISBN 978-80-7380-620-0.
* GŘIVNA, T. – SCHEINOST, M. – ZOUBKOVÁ, I. a kol.: *Kriminologie.* 5. vydanie. Praha: Wolters Kluwer ČR, 2019, 588 s. ISBN 978-80-7598-554-5.
* JELÍNEK, J. a kol.: *Kriminologie.* Praha: Leges, 2021, 631 s. ISBN 978-807502-499-2.
* KLIMEK, L. a kol.: *Kriminológia vo vnútroštátnom a medzinárodnom rozmere.* Bratislava: Wolters Kluwer SR, 2020, 780 s. ISBN 978-80-571-0251-9.
* VÁLKOVÁ, H. – KUCHTA, J. – HULMÁKOVÁ, J. a kol.: *Základy kriminologie a trestní politiky.* 3. vydanie.Praha: C. H. Beck, 2019, 616 s. ISBN 978-80-7400-732-3.
* HERETIK, A.: Forenzná psychológia. 4. vydanie. Bratislava: Lindeni, 2019, 608 s. ISBN 978-80-566-1213-2.
* BOUKALOVÁ, H. – GILLERNOVÁ, I. a kol.: Kapitoly z forenzní psychologie. Praha: Karolinum, 2020, 435s. ISBN 978-80-246-4461-5.

Ďalšie, veľmi kvalitné zdroje (monografie, odborné časopisy, výskumy) nájdete okrem našej fakultnej knižnice (početné knižné tituly sú napr. v anglickom jazyku), aj v knižnici **Akadémie Policajného zboru SR v Bratislave**, resp. na webstránke **Institutu pro kriminologiu a sociální prevenci v Prahe**. Pripájam linky:

<http://87.197.171.168:8080/webisnt/kniznicaapz.htm>

<https://www.iksp.cz/edice-iksp>

Zároveň Vám pripájam **aj linky, kde nájdete štatistické údaje** potrebné k vypracovaniu Vašich prezentácií (z dielne MV SR, GP SR, MS SR):

<https://www.justice.gov.sk/stat/statr.htm>

<https://web.ac-mssr.sk/statisticke-rocenky/>

<https://www.genpro.gov.sk/statistiky/>

<https://www.minv.sk/?statistika-kriminality-v-slovenskej-republike-xml>

**Na cvičeniach** **aj prednáškach** sa budeme stretávať v stredy podľa rozvrhu **vždy prezenčne.**

Sledujte prosím pozorne predovšetkým Moodle, kde budete mať postupne zverejnené všetky prednášky a študijné materiály, ako aj MAIS a stránku katedry. **V prípade potreby konzultácie alebo akýchkoľvek Vašich ďalších otázok neváhajte sa prosím na mňa kedykoľvek pokojne obrátiť osobne, mailom na moju adresu:** **stefanzemanpftu@gmail.com****, alebo cez konzultačné hodiny v stredu v čase 12.45-14.10 hod., resp. po dohode online cez MS Teams.**

**Som Vám vždy k dispozícii!**

**JUDr. Štefan Zeman, PhD.**

Katedra trestného práva a kriminológie